
ประกาศสภาองค์การบริหารส่วนตำบลแม่เจ้าอยู่หัว
เรื่อง  ผลการประชุมสภาองค์การบริหารส่วนตำบลแม่เจ้าอยู่หัว
สมัยวิสามัญ สมัยที่ ๑ ครั้งที่ ๑/ ๒๕๕๔
.........................................................................................
 

ตามที่สภาองค์การบริหารส่วนตำบลแม่เจ้าอยู่หัว ได้กำหนดให้มีการประชุมสภาองค์การบริหาร   ส่วนตำบลแม่เจ้าอยู่หัว สมัยวิสามัญ สมัยที่ ๑ ครั้งที่ ๑ ประจำปี ๒๕๕๔ เมื่อวันที่ ๓ เมษายน ๒๕๕๔               เวลา ๑๐.๐๐ น. ณ ห้องประชุมสภาองค์การบริหารส่วนตำบลแม่เจ้าอยู่หัว เพื่อพิจารณาการการขออนุมัติจ่ายขาดเงินสะสมเพื่อช่วยเหลือผู้ประสบภัยน้ำท่วม นั้น


บัดนี้  การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ  องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ. ๒๕๔๐ และพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน



ประกาศ ณ วันที่ ๑๘ เดือน เมษายน พ.ศ. ๒๕๕๔ 

(นายภักดี    ม้าแก้ว)
ประธานสภาองค์การบริหารส่วนตำบลแม่เจ้าอยู่หัว
ผลการประชุมสภา อบต.
รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมวิสามัญ  สมัยที่ ๑ ครั้งที่  ๑ / ๒๕๕๔
วันที่ ๓ เมษายน ๒๕๕๔  เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	สนั่น   จงไกรจักร์
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	เชวง   เขียวบม
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	บัญชา   ชัยเรือง
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	   ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	

	   ๒๑
	นายชัยวัฒน์  สิทธิศักดิ์
	เลขานุการสภา อบต. ฯ
	นายชัยวัฒน์  สิทธิศักดิ์
	


ผู้เข้าร่วมประชุม

	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	๓
	นายภักดี   สุขเพ็ง
	เลขานุการนายก อบต.
	 ภักดี   สุขเพ็ง
	


เริ่มประชุมเวลา  ๑๐.๐๐  น.
	ระเบียบวาระที่ ๑
	- เรื่องที่ประธานแจ้งให้ที่ประชุมทราบ

	ระเบียบวาระที่ ๒
	- เรื่องรับรองรายงานการประชุมครั้งที่แล้ว

	ระเบียบวาระที่ ๓
	- เรื่องเสนอเพื่อพิจารณาและขอมติอนุมัติ

	
	๓.๑ พิจารณาจ่ายขาดเงินสะสม (โดยการขออนุมัติยกเว้นระเบียบกระทรวงมหาดไทย ว่าด้วยวิธีเบิกจ่ายเงินงบประมาณของ อปท. พ.ศ. ๒๕๔๑ ต่อผู้ว่าราชการจังหวัด)

	นายภักดี   ม้าแก้ว
ประธานสภา อบต.ฯ
	-  ในวันนี้เป็นการประชุมเร่งด่วน เพื่อแก้ไขปัญหาเรื่องน้ำท่วม และราษฎรในพื้นที่ ได้รับความเสียหายมาหลายวันและท่านนายกได้ให้กระผมทำหนังสือ      ถึงนายอำเภอเพื่อขอเปิดประชุมวิสามัญสมัยที่ ๑ ครั้งที่ ๑/๒๕๕๔ ต่อท่านนายอำเภอ เมื่อวันที่ ๑ เมษายน ๒๕๕๔ ตามหนังสือส่งที่ นศ ๘๐๓๐๑.๑/๐๐๔ ลงวันที่ ๑ เมษายน ๒๕๕๔ เรื่อง ขอเปิดประชุมสภาองค์การบริหารส่วนตำบล   แม่เจ้าอยู่หัว สมัยประชุมวิสามัญ สมัยที่ ๑ ครั้งที่ ๑/๒๕๕๔ และท่านนายอำเภอเชียรใหญ่ได้ประกาศอำเภอเชียรใหญ่ เรื่องเรียกประชุมสภาองค์การบริหาร     ส่วนตำบลแม่เจ้าอยู่หัว สมัยวิสามัญ สมัยที่ ๑ ครั้งที่ ๑/๒๕๕๔ ประจำปี ๒๕๕๔ อาศัยอำนาจตามความในมาตรา ๕๕ แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ และแก้ไขเพิ่มเติม (ฉบับที่ ๕) พ.ศ. ๒๕๔๖ นายอำเภอเชียรใหญ่เรียกประชุมสภาอบต. แม่เจ้าอยู่หัวสมัยประชุมวิสามัญ   สมัยที่ ๑ กำหนดไม่เกิน ๑๕ วัน ตั้งแต่วันที่ ๑ เมษายน ๒๕๕๔ เป็นต้นไป      ตามระเบียบวาระการประชุม จึงประกาศมาให้ทราบโดยทั่วกัน ประกาศลงวันที่       ๑ เมษายน ๒๕๕๔ ลงชื่อนายธำรง เขมะรัตน์ นายอำเภอเชียรใหญ่ ในการนำเสนอความจำเป็นว่า จะจ่ายเป็นค่าอะไรบ้าง ผมขอเชิญท่านนายก อบต. ชี้แจงในรายละเอียด ครับ

	นายบำเพ็ญ  เจียะรัตน์
นายกอบต.ฯ
	 - ตามที่ตำบลแม่เจ้าอยู่หัวได้เกิดอุทกภัย และในทุกอำเภอของจังหวัดนครศรีธรรมราช และตำบลของเราก็เป็นตำบลที่รองรับน้ำจากตำบลต่าง ๆ จากอำเภอชะอวด ร่อนพิบูลย์  ฯลฯ และทางจังหวัดได้ประกาศเขตภัยพิบัติเมื่อวันที่ ๒๘ มีนาคม ๒๕๕๔  คือน้ำจากข้างบนจะท่วมก่อน และจะไหลมาขังในอำเภอเชียรใหญ่ ซึ่งทำให้บ้านเรือนราษฎรมีน้ำท่วมขัง ถนนภายในหมู่บ้านก็สัญจรไปมา ไม่ได้เช่น หมู่ ๑ , ๒ , ๕ , ๖ และทำให้ชาวบ้านไม่สามารถออกไปทำมาหากินได้ จึงเกิดความเดือดร้อนไม่น้อยกว่า ๘๐  เปอร์เซ็นของพื้นที่ สภาอบต แม่เจ้าอยู่หัวจึงขอเปิดประชุมสมัยวิสามัญ เพื่อพิจารณาจ่ายขาดเงินสะสม เพื่อแก้ไขปัญหาของพี่น้องประชาชนในพื้นที่ และเมื่อปลายปีที่แล้วได้เกิดอุทกภัยและอบต.ก็ได้จ่ายเงินงบกลางช่วยเหลือหลังน้ำลดครั้งก่อนและเราก็ได้จ่ายขาดเงินสะสมที่สามารถจ่ายได้ ไปแล้วจำนวน ๒,๑๖๔,๗๐๐ บาท จึงทำให้เงินสะสมที่เราต้องรอจ่ายขาดครั้งนี้เป็นเงินสำรองสะสม ซึ่งมีอยู่ขณะนี้ ๕,๔๖๐,๗๕๐ บาท แต่การจ่ายขาดเงินสะสมครั้งนี้ เราต้องขออนุมัติต่อผู้ว่าราชการจังหวัดเพื่อขอยกเว้นระเบียบกระทรวงมหาดไทย ว่าด้วยวิธีการเบิกจ่ายเงินงบประมาณ ของ อปท. พ.ศ. ๒๕๔๑ และสิ่งที่เรามีความจำเป็นที่จะจ่ายคือ 
· ๑ ถุงยังชีพ 
· ๒ อาหารสัตว์
· ๓ ยารักษาสัตว์
และที่ผมจะขอหารือกับสภาฯ คือถุงยังชีพเราจะเอาอะไรบ้าง อาหารสัตว์จะเป็นฟางแห้งหรืออาหารเม็ด ยารักษาสัตว์จะจัดซื้อเท่าไร เพราะรอบก่อนเราก็ได้ดำเนินการไปแล้ว และใช้จ่ายไปประมาณ ๕๐,๐๐๐ กว่าบาท เกี่ยวกับถุงยังชีพ ผมก็ได้คุยกับสมาชิกหลาย ๆ ท่าน คือจะจัดซื้อเฉพาะข้าวสารอย่างเดียว เหตุผลก็เพราะหลาย ๆ หน่วยงานก็ได้ให้ความช่วยเหลือไปแล้ว ซึ่งส่วนใหญ่ก็จะเป็น มาม่า ปลากระป๋อง และผมคิดว่าข้าวสารมีความจำเป็นกว่าสิ่งอื่น และผมให้สภาพิจารณาว่าจะให้ครัวเรือนละกี่กิโลกรัม และที่ผมเสนอก็คือ ครัวเรือนละ        ๑๕ กิโลกรัม ในส่วนของอาหารสัตว์จะเอาอาหารสำเร็จรูป หญ้าหมัก หรือหญ้าแห้ง และอีกเรื่องก็คือ สัตว์เลี้ยงเช่น โค กระบือก็เป็นโรคปากเท้าเปื่อย ซึ่งในครั้งก่อนเราก็ได้ดำเนินการไปแล้ว ได้ตั้งงบประมาณ ไว้ ๔๐,๐๐๐ บาท             ตามข้อบัญญัติงบประมาณ แต่เราก็ได้จ่ายไปหมดแล้วและในครั้งนี้ น้ำท่วมอีก   เราก็ต้องมีความจำเป็นที่จะต้องรักษาอีก ผมจึงขอให้สมาชิกพิจารณาตรงนี้ด้วย ผมคิดว่าจะใช้งบประมาณ ๕๐,๐๐๐ บาท  เป็นค่ายาและค่าจ้างฉีดด้วย ขอให้ท่านประธานสภาฯดำเนินการต่อครับ

	นายภักดี   ม้าแก้ว
ประธานสภา อบต.ฯ
	- ตามที่นายก อบต.ได้ชี้แจงความจำเป็นที่ต้องขออนุมัติจ่ายขาดเงินสะสมมีด้วยกัน ๓ เรื่อง ถุงยังชีพ อาหารสัตว์ และยารักษาโรคสัตว์ ผมจะให้สมาชิกพิจารณาเป็นเรื่อง ๆ เรื่องแรกก็คือถุงยังชีพ สมาชิกท่านใดจะอภิปรายหรือเห็นต่างไปจากท่านนายก เชิญครับ ตามที่ท่านนายกเสนอมา คือให้ข้าวสารครัวเรือนละ ๑๕ กิโลกรัม

	นายเจริญ   ทองเกลี้ยง
ส.อบต.หมู่ที่ ๖
	- ตามที่มีฝนตกหนักมาหลายวันแล้วและราษฎรก็เดือดร้อนเกือบทุกครัวเรือน    แต่บางหมู่บ้านก็ได้รับความช่วยเหลือจากหน่วยงานอื่นบ้างแล้ว แต่ไม่ครบทุกครัวเรือน แต่ส่วนมากจะได้โซนป่าพรุที่น้ำท่วม เช่น หมู่ ๑,๒,๕,๖ ได้รับของบ้างแล้ว แต่ในโซนบนเนิน เช่น หมู่ ๓,๔,๗,๘,๙,๑๐ ที่อยู่ริมคลองก็ได้รับความเดือดร้อนเหมือนกัน ท่านนายก อบต.จะแจกทุกครัวเรือนผมเห็นด้วยครับ

	นายปรีชา  เดชสิทธ์

ส.อบต.หมู่ที่ ๗
	- ในการพิจารณาจ่ายขาดเงินสะสมเพื่อซื้อข้าวสารผมคิดว่าน่าจะเอาอย่างดี   อย่าเอาของราคาถูก เพราะเราจะแจกข้าวสารแล้วก็เอาของดีๆ ครับ

	นายธีรชัย  หนูทอง
ส.อบต.หมู่ที่ ๘
	- ผมอยากทราบว่าจะซื้อมาเป็น กระสอบ กระสอบละ ๑๕ กิโลกรัมหรือจะซื้อมาเป็นกระสอบใหญ่แล้วมาแบ่ง ผมอยากทราบครับ

	นายบุญสาร  ไกรทิพย์
ส.อบต.หมู่ที่ ๔
	- ผมคิดว่าน่าจะแจกข้าวสาร ๑๐ กิโลกรัม และให้มีของอย่างอื่นด้วย เช่น น้ำปลา น้ำมันพืช ฯลฯ แต่การแจกนี้ผมเห็นด้วยครับ

	นายภักดี   ม้าแก้ว
ประธานสภา อบต.ฯ
	 -   ผมขอจำนวนครัวเรือนก่อนครับ เพื่อจะทราบจำนวนครัวเรือน และจะซื้อในจำนวนเท่าไร มีกี่ครัวเรือนช่วยเสนอด้วยนะครับ
หมู่ที่ ๑     ๑๗๕    ครัวเรือน
หมู่ที่ ๒     ๑๗๖    ครัวเรือน
หมู่ที่ ๓     ๑๙๘    ครัวเรือน
หมู่ที่ ๔     ๒๒๙     ครัวเรือน
หมู่ที ๕     ๑๗๕     ครัวเรือน
หมู่ที ๖     ๑๘๗     ครัวเรือน
หมู่ที่ ๗     ๓๕๔     ครัวเรือน
หมู่ที ๘     ๒๑๕     ครัวเรือน
หมู่ที ๙     ๑๗๐     ครัวเรือน
หมู่ที ๑๐     ๑๕๐     ครัวเรือน
สรุปว่ามีจำนวน  ๒,๐๒๙  ครัวเรือน

	นายภักดี  ม้าแก้ว
ประธานสภา อบต.ฯ
	- เมื่อได้ยอดครัวเรือนแล้วผมขอให้สมาชิก เสนอว่าจะซื้อในราคากิโลกรัมละเท่าไร

	นายบำเพ็ญ   เจียะรัตน์
นายก อบต.
	- ๑. เสนอตราผึ้งแดง เพราะเห็นว่าแจกมาส่วนมากก็ผึ้งแดง กิโลกรัมละ ๒๐ บาท
  ๒. ตราสายน้ำผึ้ง กิโลกรัมละ ๒๖ บาท
  ๓ . ตราช้อนเงิน  กิโลกรัมละ ๓๓ บาท

	นายภักดี  ม้าแก้ว
ประธานสภา อบต.ฯ
	- เมื่อนายก อบต.เสนอมาเป็น ๓ ราคา ผมจะขอมติสภานะครับว่าจะเอาราคาไหน 
๑. ตราผึ้งแดง กิโลกรัมละ ๒๐ บาท สมาชิกสภาท่านใดเห็นด้วยกรุณายกมือครับ

	มติที่ประชุม 
	   -  เสียง

	
	๒.ตราสายน้ำผึ้งกิโลกรัมละ ๒๖ บาท สมาชิกสภาท่านใดเห็นด้วยกรุณายกมือครับ

	มติที่ประชุม
	- เห็นชอบ  ๙  เสียง

	
	๓.ตราช้อนเงิน กิโลกรัมละ ๓๓ บาท สมาชิกสภาท่านใดเห็นด้วยกรุณายกมือครับ

	มติที่ประชุม
	- เห็นด้วย ๙ เสียง
สมาชิกท่านใดงดออกเสียง 
- งดออกเสียง ๑ เสียง

	นายภักดี   ม้าแก้ว
ประธานสภา อบต.ฯ
	- สรุปว่ามี ๒ ราคาที่เท่ากัน คือตราสายน้ำผึ้ง กิโลกรัมละ ๒๖ บาทและตราช้อนเงิน กิโลกรัมละ ๓๓ บาท เมื่อมติเท่ากันผมในฐานะประธานสภา ขอใช้สิทธิ์เอาราคาสายน้ำผึ้งในราคา ๒๖ บาทนะครับ เอาราคากลางๆ นะครับ เมื่อได้ราคาแล้วเราจะมาคำนวณว่าเป็นเงินเท่าไรนะครับ มีครัวเรือน ๒,๐๒๙ x ๑๕ x ๒๖            = ๗๙๑,๓๑๐ บาท สรุปว่าที่ประชุมเห็นชอบให้ซื้อข้าวสาร เป็นเงิน ๗๙๑,๓๑๐ บาท นะครับ

	นายภักดี  ม้าแก้ว
ประธานสภา อบต.ฯ
	- ต่อไปจะพิจารณาเรื่องอาหารสัตว์นะครับ ว่าสมาชิกจะเอาอะไร ระหว่างฟางแห้ง หรืออาหารสัตว์ หรืออย่างอื่น แต่ก่อนอื่นผมขอให้สมาชิกทุกหมู่เสนอว่าหมู่บ้านของท่าน  ที่เลี้ยงโค กระบือ มีกี่ครัวเรือนนะครับ
หมู่ที่ ๑ มี ๑๖๖  ตัว  จำนวนครัวเรือน   ๒๔  ครัวเรือน
หมู่ที่ ๒ มี ๓๘๐  ตัว  จำนวนครัวเรือน   ๘๓ ครัวเรือน
หมู่ที่ ๓ มี ๑๘๐  ตัว  จำนวนครัวเรือน   ๖๒  ครัวเรือน
หมู่ที่ ๔ มี ๑๖๙  ตัว  จำนวนครัวเรือน   ๖๗  ครัวเรือน
หมู่ที่ ๕ มี ๑๗๕  ตัว  จำนวนครัวเรือน   ๒๔  ครัวเรือน
หมู่ที่ ๖ มี ๓๑๘  ตัว  จำนวนครัวเรือน   ๖๒  ครัวเรือน
หมู่ที่ ๗ มี ๑๔๓  ตัว  จำนวนครัวเรือน   ๓๓  ครัวเรือน
หมู่ที่ ๘ มี ๒๔๐  ตัว  จำนวนครัวเรือน   ๖๐  ครัวเรือน
หมู่ที่ ๙ มี ๑๓๐  ตัว  จำนวนครัวเรือน   ๒๖  ครัวเรือน
หมู่ที่ ๑๐ มี ๘๔ ตัว   จำนวนครัวเรือน   ๒๗  ครัวเรือน
สรุปว่ามีสัตว์เลี้ยง ๑,๙๘๕  ตัว จำนวนครัวเรือน  ๔๖๘ ครัวเรือน

	นายภักดี   ม้าแก้ว
ประธานสภา อบต.ฯ
	- สรุปว่าเราได้ยอดสัตว์เลี้ยงแล้วจำนวน ๑,๙๘๕ ตัว และจำนวนครัวเรือนที่เลี้ยงมี ๔๖๘ ครัวเรือน และต่อไปก็ขอให้สมาชิกพิจารณาว่าจะเอาฟางแห้ง หรืออาหารสัตว์ ซึ่งนายก เสนอว่าถ้าเป็นฟางแห้งจะให้ ๑ ตัว ต่อ ๑ ก้อน และถ้าเป็นอาหารสัตว์จะให้ ๑ ครัวเรือนต่อ ๑ กระสอบ ผมจะขอมตินะครับ

	
	๑. สมาชิกท่านใดจะเอาฟางแห้ง กรุณายกมือครับ

	มติที่ประชุม
	- เห็นด้วย ๓ เสียง

	
	๒.สมาชิกท่านใดจะเอาอาหารสัตว์ กรุณายกมือครับ

	มติที่ประชุม
	- เห็นด้วย  ๑๒  เสียง

	
	๓. สมาชิกท่านใดงดออกเสียง 

	มติที่ประชุม
	- งดออกเสียง – ไม่มี

	นายภักดี  ม้าแก้ว
ประธานสภา อบต.ฯ
	- สรุปว่าจะซื้อเป็นอาหารสัตว์ ๑ กระสอบ ต่อ ๑ ครัวเรือน อาหารสัตว์กระสอบละ ๓๐๐ บาท x ครัวเรือน ๔๖๘ ครัวเรือน คิดแล้วเป็นเงิน ๑๔๐,๔๐๐ บาท สรุปว่าต้องจ่ายขาดค่าอาหารสัตว์ ๑๔๐,๔๐๐ บาท

	นายภักดี    ม้าแก้ว
ประธานสภา อบต.ฯ
	- ต่อไปก็พิจารณาเรื่องการซื้อยารักษาสัตว์ ว่าจะซื้อยาอะไรบ้าง และจะจ่ายเท่าไร ผมขอเชิญท่านนายก อบต.ชี้แจงครับ

	นายบำเพ็ญ  เจียะรัตน์
นายก อบต.ฯ
	- ยารักษาสัตว์ที่ผมเห็นว่าจำเป็นที่จะซื้อคือยาแก้อักเสบรักษาโรคปากและเท้าเปื่อย เพราะทุกครั้งที่น้ำลด โค กระบือจะเป็นกันมาก และระบาดเกือบทุกหมู่บ้าน และยาถ่ายพยาธิและยาทาสีม่วง แต่ราคาผมไม่รู้ว่าเท่าไร แต่ครั้งที่ผ่านมาเราซื้อมาก็ใช้เงินไปประมาณ ๔ หมื่นกว่าบาท และครั้งนี้ผมจะขอจ่ายขาดเงินสะสมเพื่อซื้อยารักษาสัตว์เป็นเงิน ๕ หมื่นกว่าบาท และรวมค่าคนฉีดด้วยนะครับใน ๕ หมื่นกว่าบาทนี้ ครับขอเชิญท่านประธานดำเนินการต่อครับ

	นายภักดี     ม้าแก้ว
ประธานสภา อบต.ฯ
	- สมาชิกท่านใดจะเสนออะไรเพิ่มเติม ก็ขอเชิญครับ ถ้าไม่มีท่านใดอภิปราย ผมจะขอมติเลยนะครับ
- สมาชิกท่านใดเห็นสมควรจ่ายขาดเงินสะสมเพื่อซื้อยารักษาโรคสัตว์เป็นเงินจำนวน ๕๐,๐๐๐ บาท กรุณายกมือครับ

	มติที่ประชุม
	- เห็นชอบ  ๑๖  เสียง
- ไม่เห็นด้วย -  เสียง
- งดออกเสียง  -  เสียง 

	นายภักดี  ม้าแก้ว
ประธานสภา อบต.ฯ
	- สรุปว่าเราจ่ายขาดเงินสะสมครั้งนี้ ดังนี้ครับ
๑. ค่าถุงยังชีพ เป็นข้าวสาร ครอบครัวละ ๑๕ กิโลกรัม เป็นเงิน ๗๙๑,๓๑๐ บาท
๒. ค่าอาหารสัตว์ จำนวน ๔๖๘ ครัวเรือน  ครัวเรือนละ ๑ กระสอบ เป็นเงิน ๑๔๐,๔๐๐ บาท
๓. ค่ายารักษาสัตว์ เป็นเงิน ๕๐,๐๐๐ บาท 
รวมจ่ายขาดเงินสะสมเป็นเงินทั้งสิ้น ๙๘๑,๗๑๐ บาท

	นายภักดี   ม้าแก้ว
ประธานสภา อบต.ฯ
	-แล้วต่อไปเป็นหน้าที่ของนายก อบต.ที่จะขอยกเว้นระเบียบต่อท่านผู้ว่าราชการจังหวัดในการขออนุมัติต่อไป ต่อไปผมจะเข้าระเบียบวาระที่ ๔


	ระเบียบวาระที่ ๔
	- เรื่องอื่นๆ

	นายศรายุธ  สุขศรี
ส.อบต.หมู่ที่๖
	- ผมคิดว่าเราน่าจะตั้งคณะกรรมการในเรื่องการตรวจสอบว่าครัวเรือนใด มีการเลี้ยงวัวกี่ตัว ไม่ใช่ว่าเป็นเรื่องที่ไม่ไว้วางใจ แต่เพื่อให้เป็นรูปแบบที่ชัดเจน และผมอยากให้มีกรรมการกลางจัดซื้อถุงยังชีพด้วย เพราะอย่างน้อยเพื่อตรวจสอบและติดตามการทำงานร่วมกับฝ่ายบริหาร และเพื่อป้องกันคนที่เขาไม่เข้าใจ เดี๋ยวจะว่า อบต.   แม่เจ้าอยู่หัว ทำงานมีการดำเนินการไม่โปร่งใส ผมเสนอให้ตั้งกรรมการในการดำเนินการในครั้งนี้นะครับ เพื่อได้ทำงานชัดเจนว่ามีครัวเรือนเท่าใด วัวกี่ตัว เราทำเพื่อกันการจ่ายงบประมาณให้ชัดเจน ถ้าได้ตรงนี้ผมคิดว่าจะได้ไม่มีปัญหา

	นายณรงค์  ถาวรนุวงศ์
ส.อบต.หมู่ที่ ๓
	- นักกีฬาเขาอยากทราบว่าจะทำการแข่งขันต่อกันวันไหน เพราะนักกีฬาบางคนทำงานอยู่ต่างจังหวัด ต้องหยุดงานมา เขาต้องการทราบนะครับ

	นายอดุลย์   หนูทอง
ส.อบต.หมู่ที่ ๘
	- คือผมสงสัยใบตรวจงานจ้างให้ผมมาเซ็นแต่อาทิตย์แล้วกว่าผมไม่ได้มา ในการตรวจงานจ้างผมไม่รู้ว่ารีบกันทำไม รีบกันจริงๆ แต่ความจำเป็นของชาวบ้านเห็นไม่รีบทำ เช่นในการทำประชาคม หมู่ที่ ๘ มีการประกอบอาหารและจ้างชาวบ้าน ใน ๙ เมษายน ชาวบ้านยังไม่ได้เงินค่าจ้างเลย กลุ่มทำนาหมู่ที่ ๘ ส่งโครงการมาเมื่อวันที่ ๑๘ มีนาคม แต่ยังไม่รู้ว่าจะได้วันไหน ขอฝากด้วยว่าพี่น้องชาวบ้านต้องมาก่อน ผมมาตั้งข้อสังเกตุว่าเวลาตรวจงานจ้างรีบจริงๆและผมคิดว่าทำอะไรกันอยู่ ใครรับผิดชอบส่วนไหนต้องรีบดำเนินการด้วยนะครับ แต่พอมีการจัดทำโครงการต่างๆ ผมดูในใบตรวจงานจ้าง ทำอย่างรวดเร็วไม่ถึง ๒๐ วันก็เสร็จแล้ว ผมคิดว่ามันคงมีเรื่องส่วนบุญมันจึงเร็ว และเรื่องไม่มีส่วนบุญมันก็ช้า ผมก็รู้ว่าเพื่อนสมาชิกไม่ค่อยชอบผมเท่าไหร่ ผมคิดว่าอย่างนั้น ช่วยบันทึกให้ผมด้วย เรื่องส่วนบุญก็บันทึกให้ผมด้วยนะครับ เผื่อเรื่องอะไรๆ จะดีขึ้น ขอบคุณครับ

	นายชัยวัฒน์  สิทธิศักดิ์
ปลัด อบต.
	- เรื่องโครงการเงินอุดหนุน การเขียนเรื่องมาและเอกสารบางอย่างก็ไม่ครบตามระเบียบของทางราชการ น้องๆ เขาก็บอกผมแล้ว ผมก็พูดหลายครั้งแล้วว่า     อย่าพูดปากเปล่า เรียนไปให้เขาทราบว่าต้องเอาเอกสารอะไรบ้างที่ประกอบฎีกา และต้องดูในข้อบัญญัติด้วยว่า โครงการที่เขียนมากับในข้อบัญญัติมันตรงกันหรือไม่ และเรื่องการตรวจงานจ้าง มันก็มีระเบียบของการตรวจงานจ้าง เช่นผู้รับเหมาทำงานเสร็จ และก็ส่งมอบงาน ผู้ควบคุมงานจ้างก็เสนอคณะกรรมการตรวจงานจ้าง ซึ่งเขากำหนดเวลาให้ ๓ วันทำการในการตรวจรับงานจ้าง นับตั้งแต่กรรมการตรวจงานจ้างได้รับ เมื่อลงไปตรวจถ้าถูกต้องก็ตรวจรับและก็ส่งให้ส่วนการคลังตั้งฎีกาเบิกจ่ายให้ภายใน ๕ วันทำการ คือกฎหมายกำหนดมาแล้ว ถึงขั้นตอนการดำเนินงานตรวจนี้ขอให้สมาชิกเข้าใจด้วย และผู้รับจ้างเขาก็รู้ขั้นตอนตรงนี้ ถ้าเราไม่ทำตามขั้นตอนตรงนี้ เขาก็สามารถฟ้องร้องได้


	นายธีรชัย   หนูทอง
ส.อบต.หมู่ที่ ๘
	- เรื่องต่างๆที่ทำมาผมก็ได้ส่งมาเรียบร้อยแล้ว มีทั้งสมาชิกทำนา และถ้าส่วนการคลังบอกว่ายังขาดอะไรอยู่ ก็สามารถบอกผมได้ ถ้าจำไม่ผิดผมส่งเรื่องมาประมาณวันที่ ๒๒ มีนาคม และขอฝากว่าถ้ามีเอกสารตัวใดที่ขาด สามารถประสานกับผมได้ ผมจะนำมาให้

	นายชัยยา   กลางบน
ส.อบต.หมู่ที่ ๕
	- เรื่อง ๕,๐๐๐ บาทครั้งที่แล้วที่ยังไม่ได้ ได้รับแล้ว จำนวน ๓๕ ครัวเรือน และครั้งก่อนก็รู้สึกว่าจะได้รับอนุมัติแล้ว และน้ำท่วมครั้งนี้ก็ขอฝากเพื่อนสมาชิกช่วยกันถ่ายรูปเก็บภาพเพื่อประกอบการขอความช่วยเหลือ หมู่บ้านน่าจะตื่นตัวด้วยเพราะเป็นโอกาสของชาวบ้าน และเรื่องถนนหนทางหลังน้ำท่วม งบของอำเภอเท่าที่ผ่านมาแต่ละหมู่บ้านไม่เกิน ๓๐%ของวงเงิน ทำให้เสียความรู้สึกมาก ชาวบ้านก็ร้องมายังผมเพราะทำแล้วไม่เกิดประโยชน์ ผมฝากท่านประธานไปถึงฝ่ายบริหารว่าเราน่าจะของบตรงนั้นมาดำเนินการเอง จะมีประสิทธิภาพมากกว่า

	นายจรัญ  หนูทอง
ส.อบต.หมู่ที่ ๔
	- ผมขอยกย่องท่านนายก อบต.แม่เจ้าอยู่หัวว่าท่านมีความสามารถที่สามารถขอรับการช่วยเหลือจากหน่วยงานต่างๆมากมาย ตามที่ท่านเพื่อนสมาชิกเห็นที่ตั้งอยู่ชั้นล่าง ท่านนายก บอกว่าจะให้กับผู้สูงอายุและคนพิการ และผมก็ได้บอกหัวหน้าส่วนการคลัง ให้ถ่ายเอกสารของผู้สูงอายุและคนพิการแต่เขายังทำให้เสร็จ ผมว่าให้นายก แจ้งไปเลยว่าให้จำนวนเท่าไหร่ แจ้งเพื่อนสมาชิกให้ทราบไปเลย ขอเชิญนายก ชี้แจงขอบคุณครับ

	นายบำเพ็ญ  เจียะรัตน์
นายก อบต.
	- ในส่วนเกี่ยวข้องนะครับ เรื่องของหมู่ที่ ๓ เรื่องแข่งขันกีฬา อยากให้ตรงนี้มีส่วนร่วม แต่เราต้องหารือกันก่อนว่าจะดำเนินการวันไหน เพราะสมาชิกทุกคนก็มีส่วนร่วม จะหารือว่าจะเอาวันไหน และมาหมู่ที่ ๘ เรื่องขนมจีน รู้สึกว่าได้ดำเนินการตั้งฎีกาแล้ว และได้เซ็นเช็คแล้ว แต่ไม่ได้แจ้งให้ผู้ดำเนินการรับจ้างมารับ และตามที่กลุ่มชาวนา ตามหนังสือเข้ามาอาจจะช้า เพราะการใช้จ่ายเงินอุดหนุน     มันต้องเช็คงบที่เข้ามาว่าเข้ามาพอจ่ายแล้วหรือยัง เพราะตัวนี้มันใช้จ่ายในเงินอุดหนุน และในส่วนตรวจงานจ้าง มันก็มีกฎระเบียบดำเนินการชัดเจนอยู่แล้ว ตามที่ปลัดได้ชี้แจงแล้วนะครับและมาเรื่องน้ำท่วมงบอำเภอ ขอให้เลขาสภาให้ดำเนินการให้แนบไปจังหวัดด้วย เพราะเรื่องนี้เป็นเรื่องใหญ่ ตามที่ท่านฝากมาไปยังอำเภอ ในส่วนของผมเอง ทำหน้าที่สำรวจความเสียหายถนนหนทาง เพื่อนำส่งของบจากอำเภอและไปจังหวัด มันเป็นหน้าที่ แต่ที่ได้น้อยตามที่สมาชิกบอกว่าได้มา ๑๐๐ ทำแค่๓๐ ผมขอฝากสมาชิกช่วยๆดูแลด้วย เพราะมันเป็นประโยชน์ของพี่น้องประชาชนควรจะได้รับ และตามที่นายจรัญ  หนูทอง ส.อบต.หมู่ที่ ๔ ได้พูด ผมเองก็ไม่ได้พูดในที่สภาแต่เป็นการคุยกันเป็นเบื้องต้น ก็ขอเรียนให้ทราบว่าข้าวของดังกล่าวมันน้อยไม่ครบทุกครัวเรือน การบริหารจัดการก็ยาก แต่เป้าหมายเบื้องต้นคือคนพิการเป็นอันดับแรก ส่วนที่เหลือก็ให้ผู้สูงอายุ ถ้าไม่พอก็ต้องตั้งเกณฑ์อายุที่สูงขึ้นไป เพื่อจัดสรรให้หมด เช่นถ้า ๖๐ ปีขึ้นไปมันไม่พอ ก็ไปกำหนดอายุ๗๐ ปีขึ้นไป แต่ที่ยังชะลออยู่เพราะผมได้ขอไปอีก ๒ บริษัทที่จะนำมาให้จึงจำเป็นต้องรอก่อนเพื่อจะได้พอ และฝากสมาชิกช่วยประชาสัมพันธ์ให้กับให้กับผู้ที่นำสิ่งของมาให้นะครับ และวันก่อนผมก็ได้เจอกับท่านผู้ว่าราชการจังหวัดที่มาแจกของในพื้นที่เนินธัมมังผมก็ได้บอกว่ายังมีประชาชนหลายหมู่บ้านที่ยังเดือดร้อนมาก เช่น หมู่ที่๒ หมู่ที่ ๖ และในโซนบนเนินที่ติดกับริมคลองในบางส่วนก็เดือดร้อน ท่านก็บอกว่าจะนำของมาให้แต่ให้รายละเอียดที่ชัดเจนให้ท่านด้วย เดียวท่านจะนำของมาให้ ก็สรุปว่า หมู่ที่๒ หมู่ ๖ อยู่ที่๖๙๗ ครัวเรือน และอยู่ที่ ๓๕๗ ครัวเรือนและอีก ๖ หมู่บ้านจะให้หมู่บ้านละ ๑๐๐ ถุง รวมแล้ว ๙๕๗ ถุง แต่ได้รับแจ้งว่าจะให้มา ๑,๐๐๐ ถุง แต่ว่าของยังไม่มาเลย ต้องรอตรงนี้ไว้ก่อนครับ
ม

	นายภักดี  ม้าแก้ว
ประธานสภา อบต.ฯ
	- เรื่องการแจกของในพรุ่งนี้คงไม่มี แต่ต้องรอก่อน แต่ผมคิดว่าน่าจะได้ และที่ขอให้สมาชิกส่งรายชื่อคนพิการและผู้สูงอายุดำเนินการให้แล้วเสร็จด้วยนะครับ เมื่อไม่มีอะไร ผมขอขอบคุณสมาชิกทุกท่านที่ได้มาประชุมในวันนี้ ผมขอปิดประชุมครับ



ปิดประชุมเวลา 


๑๖.๓๐ น



                                                        ......................................            
   (ภักดี    ม้าแก้ว)     ผู้ตรวจรายงานการประชุม            ( ชัยวัฒน์   สิทธิศักดิ์ )   ผู้บันทึกรายงานการประชุม                  ประธานสภา อบต.แม่เจ้าอยู่หัว
                                 เลขานุการสภา อบต.แม่เจ้าอยู่หัว

ผู้ตรวจรายงานการประชุม





     ลงชื่อ         .................................      ประธานกรรมการ


                      (นายบัญชา    ชัยเรือง)       


                                                            


        ลงชื่อ        ..................................       กรรมการ


                     (นายบุญสาร   ไกรทิพย์)    


                                  


        ลงชื่อ        ...............................            กรรมการ


                      (นายจรัญ    หนูทอง) 











_962810409

